Šeštokų Švč. Mergelės Marijos, Nuolatinės Gelbėtojos, bažnyčia

Šeštokų Švč. Mergelės Marijos, Nuolatinės Gelbėtojos, bažnyčia – bažnyčia, stovinti Šeštokų miestelyje, prie Kauno-Suvalkų geležinkelio.

Istorija 

Šeštokų dvaro savininkės Baldauskaitės bažnyčiai paskyrė 8 margus žemės ir namus klebonijai. 1921 m. įkurta parapija (iš dalies Krosnos ir Rudaminos parapijų kaimų). Pirmasis klebonas buvo Kajetonas Zdančius, 1921 m. grįžęs iš Žitomiro vyskupijos. Pamaldos laikytos geležinkelio stoties pastate, vėliau – klebonijos klojime. Pagal inžinieriaus J. Vitembergo projektą 1922–1924 m. pastatyta dabartinė medinė bažnyčia. Klebono Broniaus Vaišnoros rūpesčiu po 1928 m. įrengti 3 nauji altoriai. Šoninius altorius sukūrė meistras Soroka iš Pazapsių.

Architektūra 

Bažnyčia kryžminio plano (pagrindinė nava 21,5 × 10,5 m), dvibokštė. Šventoriaus tvora medinių statinių.

Lazdijų rajono bažnyčios
Šeštokai